99/558/CE: Komission päätös, tehty 26 päivänä heinäkuuta 1999, neuvoston päätöksen 79/542/ETY ja komission päätösten 92/160/ETY ja 93/195/ETY muuttamisesta Ecuadoriin vietyjen rekisteröityjen hevosten takaisintuonnin osalta (tiedoksiannettu numerolla K(1999) 2438) (ETA:n kannalta merkityksellinen teksti)



Virallinen lehti nro L 211 , 11/08/1999 s. 0053 - 0054



KOMISSION PÄÄTÖS, tehty 26 päivänä heinäkuuta 1999, neuvoston päätöksen 79/542/ETY ja komission päätösten 92/160/ETY ja 93/195/ETY muuttamisesta Ecuadoriin vietyjen rekisteröityjen hevosten takaisintuonnin osalta (tiedoksiannettu numerolla K(1999) 2438) (ETA:n kannalta merkityksellinen teksti) (1999/558/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon eläinten terveyttä koskevista vaatimuksista elävien hevoseläinten liikkuvuuden ja kolmansista maista tapahtuvan tuonnin osalta 26 päivänä kesäkuuta 1990 annetun neuvoston direktiivin 90/426/ETY(1), sellaisena kuin se on viimeksi muutettuna Itävallan, Suomen ja Ruotsin liittymisasiakirjalla, ja erityisesti sen 17 artiklan toisen kappaleen, sekä katsoo, että 1) neuvoston päätöksessä 79/542/ETY(2), sellaisena kuin se on viimeksi muutettuna komission päätöksellä 1999/301/EY(3), vahvistetaan luettelo kolmansista maista, joista jäsenvaltiot sallivat nautaeläinten, sikojen, hevoseläinten, lampaiden, vuohien, tuoreen lihan ja lihavalmisteiden tuonnin; Ecuador kuuluu mainitun päätöksen liitteen osassa 2 olevaan erityiseen rekisteröityjä hevosia koskevaan taulukkoon, 2) komissio vahvisti päätöksessä 92/160/ETY(4), sellaisena kuin se on viimeksi muutettu päätöksellä 1999/236/EY(5), tiettyjen kolmansien maiden aluejaon hevoseläinten tuontia varten; mainitun päätöksen mukaisesti Ecuadoriin sovelletaan aluejakoa, jotta rekisteröityjen hevosten tuonti takaisin yhteisöön tilapäisen viennin jälkeen voitaisiin rajoittaa ainoastaan Quiton pääkaupunkialueelle, 3) komission päätöksessä 93/195/ETY(6), sellaisena kuin se on viimeksi muutettuna päätöksellä 1999/228/EY(7), vahvistetaan eläinten terveyttä koskevat vaatimukset ja eläinlääkärintodistukset rekisteröityjen hevosten takaisintuonnissa Ecuadoriin tapahtuneen tilapäisen maastaviennin jälkeen, 4) komission Ecuadoriin tekemän tarkastuskäynnin yhteydessä havaittiin vakavia puutteita hevoseläinten terveyden seurannassa, eläinlääkinnällisessä valvonnassa, taudeista tiedottamisessa sekä tuonti- ja vientimenettelyissä; päätöksen 92/160/ETY hyväksymisen jälkeen Ecuadorista ei ole kuitenkaan viety rekisteröityjä hevosia takaisin yhteisöön, 5) erityisesti riittämättömien tarkastusten ja taudeista ilmoittamisen vuoksi Ecuadorin tilanne venezuelalaisen hevosten enkefalomyeliitin ja astumataudin osalta on epäselvä, 6) rekisteröityjen hevosten tuonti takaisin yhteisöön Quiton pääkaupunkialueelle suuntautuneen tilapäisen viennin jälkeen olisi kiellettävä; Ecuador olisi näin ollen poistettava neuvoston päätöksen 79/542/ETY liitteessä olevasta kolmansien maiden luettelosta ja päätöksiä 92/160/ETY ja 93/195/ETY olisi myös muutettava vastaavasti, ja 7) tässä päätöksessä säädetyt toimenpiteet ovat pysyvän eläinlääkintäkomitean lausunnon mukaiset, ON TEHNYT TÄMÄN PÄÄTÖKSEN: 1 artikla Poistetaan neuvoston päätöksen 79/542/ETY liitteen osassa 2 olevasta rekisteröityjen hevosten erityistaulukosta seuraava Ecuadoria koskeva rivi: >TAULUKON PAIKKA> 2 artikla Poistetaan komission päätöksen 92/160/ETY liitteestä seuraava Ecuadoria koskeva ilmaisu "Ecuador (1) Quiton pääkaupunkialue." 3 artikla Muutetaan komission päätös 93/195/ETY seuraavasti: 1) Poistetaan liitteessä I olevasta D ryhmästä ilmaus "Ecuador (1)". 2) Poistetaan liitteessä II olevasta D ryhmästä ilmaus "Ecuador (1)". 4 artikla Tämä päätös on osoitettu kaikille jäsenvaltioille. Tehty Brysselissä 26 päivänä heinäkuuta 1999. Komission puolesta Franz FISCHLER Komission jäsen (1) EYVL L 224, 18.8.1990, s. 42. (2) EYVL L 146, 14.6.1979, s. 15. (3) EYVL L 117, 5.5.1999, s. 52. (4) EYVL L 71, 18.3.1992, s. 27. (5) EYVL L 87, 31.3.1999, s. 13. (6) EYVL L 86, 6.4.1993, s. 1. (7) EYVL L 83, 27.3.1999, s. 77.